Սույն դասընթացը «Ձնագնդի էֆեկտ ավելի ուժեղ մեդիայի համար» խորագրով ծրագրի մաս էր կազմում: Այն իրականացվեց Գերմանիայի արտաքին գործերի նախարարության՝ «Արևելյան գործընկերության երկրներում քաղաքացիական հասարակության հետ համագործակցության ամրապնդման» ծրագրի շրջանակներում: Դասընթացը վարում էին լրագրության ոլորտում դասավանդման փորձ ունեցող 5 մասնագետներ՝ Հայաստանից, Վրաստանից և Ուկրաինայից, որոնք նույն ծրագրի շրջանակներում օգոստոսին նախապես վերապատրաստվել էին Բեռլինի լրագրության դպրոցում: Աղվերանի դասընթացին ներկա էր նաև գերմանացի լրագրող և ռեժիսոր Մաթիաս Ցուբերը, որը ևս մասնակիցների հետ կիսվեց իր մասնագիտական փորձով և խորհրդատվությամբ: